આ એક શિષ્ટાચારનો મામલો છે અને તેનો કોઈ રાજકીય અર્થ કાઢવો જોઈએ નહીં. તેમણે એવું પણ જણાવ્યું હતું કે ભાજપ અને જનતા દળ (એસ) વચ્ચે ચૂંટણી બાદ ગઠબંધનને લઈ જે સમાચારો વહેતા થયા છે તેમાં કોઈ તથ્ય નથી. દરમિયાન એવા અહેવાલો વહેતા થયા છે કે એચ.ડી. દેવગૌડાએ વડા પ્રધાન નરેન્દ્ર મોદીની પ્રશંસા કર્યા બાદ કોંગ્રેસના પ્રમુખ રાહુલ ગાંધીએ દેવગૌડાને તેઓ કોના તરફી છે એ બાબતે સ્પષ્ટતા કરવા જણાવ્યું છે.